

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄԻՆ**

**Ո Ր Ո Շ ՈՒ Մ N 622-Ա**

**նախազգուշացում կիրառելու մասին**

 10 սեպտեմբերի 2021թ. ք. Երևան

Հայաստանի Հանրապետության սննդամթերքի անվտանգության տեսչական մարմնի (այսուհետ՝ Տեսչական մարմին) ղեկավար Գեորգի Ավետիսյանս, քննելով ՆԵԼԼԻ սահմանափակ պատասխանատվությամբ ընկերության տնօրեն Անուշ Ավանեսյանի նկատմամբ հարուցված վարչական վարույթի վերաբերյալ գործը,

**Պ Ա Ր Զ Ե Ց Ի՝**

Տեսչական մարմնի ղեկավարի՝ 2021 թվականի հուլիսի 12-ի N 1593-Ա հրամանի համաձայն ՆԵԼԼԻ սահմանափակ պատասխանատվությամբ ընկերությունում իրականացված ստուգայցի արդյունքում պարզվել և 2021 թվականի օգոստոսի 27-ի վարչական իրավախախտման վերաբերյալ արձանագրությամբ արձանագրվել է այն փաստը, որ տնտեսավարող սուբյեկտի կողմից խախտվել է Հայասատանի Հանրապետության առողջապահության նախարարի՝ 2020 թվականի օգոստոսի 4-ի թիվ 17-Ն հրամանի թիվ 5 հավելվածի 10-րդ կետի պահանջը. այն է՝

- որոշ այցելուներ չեն կրում դիմակներ:

Այսպիսով հաստատվել է, որ սույն վարչական գործով առաջացած իրավախախտման համար պատասխանատու է ՆԵԼԼԻ սահմանափակ պատասխանատվությամբ ընկերության տնօրեն Անուշ Ավանեսյանը (հասցե՝ Սյունիքի մարզ, ք. Սիսիան, Շիրվանզադե 26): Անուշ Ավանեսյանը վարչական իրավախախտման վերաբերյալ գործի քննության տեղի և ժամի մասին պատշաճ կարգով ծանուցվել է, սակայն գործի քննությանը չի ներկայացել և նրանից միջնորդություն չի ստացվել գործի քննությունը հետաձգելու մասին:

Հիմք ընդունելով վերոգրյալը և ղեկավարվելով **Վարչարարության հիմունքների և վարչական վարույթի մասին օրենքի 57-րդ հոդվածի 2-րդ մասի գ կետով,** **Վարչական իրավախախտումների վերաբերյալ օրենսգրքի 14-րդ, 32-րդ, 2382-րդ, 279-րդ, 281-րդ, 182.4-րդ հոդվածի 3-րդ մասով՝**

**Ո Ր Ո Շ Ե Ց Ի՝**

1. ՆԵԼԼԻ սահմանափակ պատասխանատվությամբ ընկերության տնօրեն Անուշ Ավանեսյանի նկատմամբ՝ **Վարչական իրավախախտումների վերաբերյալ օրենսգրքի 182.4-րդ հոդվածի 3-րդ մասով սահմանված իրավախախտման կատարման համար** կիրառել **նախազգուշացում** վարչական տույժի տեսակը:
2. Սույն որոշումը կարող է բողոքարկվել վարչական ակտն ընդունած վարչական մարմին կամ դատական կարգով Վարչարարության հիմունքների և վարչական վարույթի մասին օրենքի 71-րդ հոդվածի 1-ին մասի ա կետով սահմանված ժամկետում (երկու ամսվա ընթացքում:

 **Գ. ԱՎԵՏԻՍՅԱՆ**

 Կ.Տ.